મીનાબહેનના ઘરે પ્રસંગ હતો. ઘરનાં સંતાનો પોતાનાં માતા-પિતાની ૨૫મી એનિવર્સરી ધામધૂમથી ઊજવવા માંગતા હતાં. મીનાબહેન અને અશોકભાઈ બંને ખૂબ ખુશ હતાં, પણ ઓછા સમયમાં બધાને નિમંત્રણ કેવી રીતે પહોંચાડીશું તે વિચારે મીનાબહેને ઘર માથે લીધું, ત્યારે તેમની પુત્રવધૂએ કહ્યું કે, મોમ હવે તો ઇન્વિટેશન પણ ઓનલાઇન આપી દેવાય છે. ચિંતા ન કરો. દિવસોના કામ મિનિટોમાં થઈ જશે. ત્યારે મીનાબહેનને નવાઈ લાગી કે આ શું.. આપણા સમયમાં તો જ્યાં સુધી દરવાજે જઈએ નહીં કે હાથોહાથ કાર્ડ આપીએ નહીં ત્યાં સુધી ચાલે જ નહીં. હવે આ તો એક અલગ જ પ્રથા શરૃ થઈ, પણ સારી પણ છે, સમય તો બચશે.